अनुपराज शर्मा : त्यसपछिका प्रधानन्यायाधीश अनुपराज शर्माको कार्यकाल मात्र १ महिना १४ दिन (२८ माघ ०६६ देखि १२ चैत ०६६) को रह्यो । ज्यादै कम समयका कारण उहाँले त्यति क्रियाशील हुने अवसर पाउनुभएन । तर, वकालत पृष्ठभूमिबाट आएको, वाणिज्यसम्बन्धी ज्ञान भएको अत्यन्त सरल, निष्ठावान्, बोली–वचनमा त्यति नै भद्र, न्यायको अक्षरश: पालना गर्ने उहाँका गुणहरू अनुकरणीय थिए । उहाँको पदार्पण कानुन व्यवसायी क्षेत्रबाट भएको हुँदा म दाइ भनेर नै सम्बोधन गर्थें । भ्रष्टाचार मुद्दामा उहाँ र मबीच खुलेर नै चर्चा हुन्थ्यो । केही फैसलाहरू उहाँले प्रधानन्यायाधीश नहँुदै पनि उल्लेखनीय रूपमा गर्नुभएको थियो । उहाँमा धेरै विशेषता थिए, यदि कार्यकाल लामो भइदिएको भए न्यायपालिकाको विकासमा नयाँ आयाम थपिन सक्ने थियो ।
